ai4bharat/Pralekha huggingface dataset:
যোগাযোগওতথ্যপ্রযুক্তিমন্ত্রক
জনবহুল স্থানে ওয়াই-ফাই সংযোগের সুরক্ষা
নয়াদিল্লি, ০১ এপ্রিল, ২০২২
জনবহুল স্থানে ওয়াই-ফাই সংযোগের সুরক্ষা নিশ্চিত করতে সরকার বিভিন্ন পদক্ষেপ গ্রহণ করেছে। কোনও বার্তার বিষয়বস্তু জানার জন্য কেউ যদি ইচ্ছাকৃতভাবে কোনও অসৎ উপায় অবলম্বন করেন, তা হলে তার বিরুদ্ধে ভারতীয় টেলিগ্রাফ আইনে ২৪, ২৫ এবং ২৬ ধারায় আইনানুগ ব্যবস্থা নেওয়া যেতে পারে। যে কোনও বার্তার গোপনীয়তা ও সুরক্ষা বজায় রাখার জন্য সংশ্লিষ্ট সংস্থাগুলিকে প্রয়োজনীয় নিয়ম মেনে চলতে হবে। এছাড়াও, টেলিযোগাযোগ মন্ত্রক ২০০৯ – এর ফেব্রুয়ারি মাসে এক বিজ্ঞপ্তিতে সমস্ত ইন্টারনেট সার্ভিস প্রোভাইডারকে জানিয়েছে, ওয়াই-ফাই পরিষেবার ক্ষেত্রে সবরকমের সুরক্ষার ব্যবস্থা করতে হবে। এছাড়াও, ইন্টারনেট সার্ভিস প্রোভাইডারদেরকে জনবহুল স্থানে ওয়াই-ফাই ব্যবহার সংক্রান্ত সুরক্ষা সংক্রান্ত একটি নীতি-নির্দেশিকা দেওয়া হয়েছে।
পিএম-ওয়ানি প্রকল্পে কেন্দ্র সুরক্ষাজনিত যে নীতি-নির্দেশিকা প্রকাশ করেছে, সেখানে বলা হয়েছে –
১) পাবলিক ডেটা অফিস অ্যাগ্রেগেটর  – এর ব্যবস্থা করতে হবে, যেখানে ব্যবহারকারীর তথ্য আইনি কারণে এক বছর সংরক্ষিত থাকবে।
২) অ্যাপ প্রোভাইডার এবং পিডিওএ-কে ব্যবহারকারীর তথ্যের সুরক্ষা নিশ্চিত করতে হবে। দেশের মধ্যে ব্যবহারকারীর তথ্য সংরক্ষিত রাখতে হবে।
৩) যে কোনও তথ্যের গোপনীয়তা এবং তৃতীয় পক্ষের বিষয়ে যে কোনও গোপন তথ্য প্রকাশ্যে না আনার দায়িত্ব অ্যাপ প্রোভাইডার, পিডিওএ এবং সেন্ট্রাল রেজিস্ট্রি প্রোভাইডারের।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন যোগাযোগ প্রতিমন্ত্রী শ্রী দেবুসিং চৌহান।
(CG/CB/SB
স্বরাষ্ট্র মন্ত্রক
কোভিড-১৯ এর বিরুদ্ধে লড়াইয়ে ২১ দিনের লকডাউন চলাকলীন প্রধানমন্ত্রী গরিব কল্যাণ যোজনার সুবিধাভোগীদের অর্থ সুষ্ঠুভাবে বন্টনের জন্য রাজ্য এবং কেন্দ্রশাসিত অঞ্চল প্রশাসনকে চিঠি দিয়েছে কেন্দ্রীয় স্বরাষ্ট্রমন্ত্রক
নতুন দিল্লি, ২ এপ্রিল, ২০২০
কোভিড-১৯ এর বিরুদ্ধে লড়াইয়ে ২১ দিনের লকডাউনের সময় প্রধানমন্ত্রী গরিব কল্যাণ যোজনার সুবিধাভোগীদের অর্থ সুষ্ঠুভাবে বন্টন করার জন্য রাজ্য এবং কেন্দ্রশাসিত অঞ্চলের প্রশাসনগুলিকে চিঠি দিয়েছে কেন্দ্রীয় স্বরাষ্ট্রমন্ত্রক।
কেন্দ্রীয় স্বরাষ্ট্রমন্ত্রকের সচিব শ্রী অজয় কুমার ভাল্লা রাজ্য এবং কেন্দ্রশাসিত অঞ্চল প্রশাসনকে চিঠি দিয়ে প্রধানমন্ত্রী গরিব কল্যাণ যোজনার সুবিধাভোগীদের মধ্যে দ্রুত অর্থ বন্টন সুনিশ্চিত করতে বলেছেন। একইসঙ্গে রাজ্য এবং কেন্দ্রশাসিত অঞ্চলে সামাজিক দূরত্ব বজায় রাখার বিষয়টি ঠিক মত মেনে চলা হচ্ছে কিনা, তাও খতিয়ে দেখতে বলেছেন।
(CG/SS
প্রধানমন্ত্রীরদপ্তর
প্রধানমন্ত্রী সাত লোক কল্যাণ মার্গে শিবগিরি তীর্থ যাত্রার ৯০তম বার্ষিকী এবং ব্রহ্ম বিদ্যালয়ের সুবর্ণ জয়ন্তী উপলক্ষে বর্ষব্যাপী যৌথ উৎসবের উদ্বোধনী অনুষ্ঠানে অংশগ্রহণ করবেন
নতুন দিল্লি, ২৫ এপ্রিল, ২০২২
প্রধানমন্ত্রী শ্রী নরেন্দ্র মোদী আগামীকাল  বেলা সাড়ে ১০টায় সাত লোক কল্যাণ মার্গে শিবগিরি তীর্থ যাত্রার ৯০তম বার্ষিকী এবং ব্রহ্ম বিদ্যালয়ের সুবর্ণ জয়ন্তী উপলক্ষে বর্ষব্যাপী যৌথ উৎসবের উদ্বোধনী অনুষ্ঠানে অংশগ্রহণ করবেন। এই উপলক্ষে তিনি বর্ষব্যাপী যৌথ উৎসবের লোগো বা প্রতীক প্রকাশ করবেন। মহান সমাজ সংস্কারক শ্রী নারাণয় গুরুর আশীর্বাদ ও তাঁর দেখানো পথ অনুসরণ করে শিবগিরি তার্থযাত্রা ও ব্রহ্ম বিদ্যালয়ের সূচনা হয়েছিল।
শিবগিরি তীর্থযাত্রা প্রতি বছর ৩০শে ডিসেম্বর থেকে পয়লা জানুয়ারি পর্যন্ত আয়োজিত হয়। শ্রী নারায়ণ গুরুর মতে, এই তীর্থযাত্রার উদ্দেশ্যই হল, মানুষের মধ্যে জ্ঞানের প্রসার ঘটানো এবং এই তীর্থযাত্রার মাধ্যমে তাদের সার্বিক অগ্রগতি ও সমৃদ্ধি নিশ্চিত করা।
সেই অনুসারে এই তীর্থযাত্রায় সাতটি গুরুত্বপূর্ণ বিষয়ের ওপর অগ্রাধিকার দেওয়া হয়। এগুলি হল - শিক্ষা, স্বচ্ছতা, ধর্ম নিষ্ঠা, হস্তশিল্প, ব্যবসা ও বাণিজ্য, কৃষি, বিজ্ঞান ও প্রযুক্তি এবং সমবেত প্রয়াস।
উল্লেখ করা যেতে পারে, ১৯৩৩-এ কয়েকজন ভক্তকে নিয়ে এই তীর্থযাত্রার সূচনা হয়েছিল। এখন এটি দক্ষিণ ভারতে এক অন্যতম বড় কর্মসূচি হয়ে উঠেছে। প্রতিবছর ধর্ম, বর্ণ, জাতি ও ভাষা নির্বিশেষে সারা বিশ্ব থেকে লক্ষ লক্ষ পুণ্যার্থী এই তীর্থযাত্রায় অংশগ্রহণের জন্য শিবগিরিতে আসেন।
শ্রী নারায়ণ গুরু সমস্ত ধর্মের আদর্শকে সমতা ও সমান সম্মানের সঙ্গে শিক্ষা দেওয়ার কল্পনা করেছিলেন। এই দূরদৃষ্টিকে বাস্তবায়িত করতে শিবগিরিতে ব্রহ্ম বিদ্যালয় প্রতিষ্ঠা করা হয়েছিল। এই বিদ্যালয়ে শ্রী নারায়ণ গুরুর মহৎ কর্ম এবং বিশ্বের সমস্ত গুরুত্বপূর্ণ ধর্মগ্রন্থ সহ ভারতীয় দর্শন সম্পর্কে সাত বছরের একটি পাঠ্যক্রমে পঠন-পাঠন হয়ে থাকে।
CG/BD/AS/
(
স্বরাষ্ট্র মন্ত্রক
দেশের আইন কখনই মানবাধিকার লঙ্ঘনের অজুহাত হতে পারে না
নতুন দিল্লি, ২৯ সেপ্টেম্বর, ২০২০
অ্যামেনেস্টি ইন্টার ন্যাশনালের গৃহীত অবস্থান ও বিবৃতি দুর্ভাগ্যজনক, অতিরঞ্জিত এবং অসত্য।
বিষয়টির প্রকৃত তথ্য নিম্নরূপ :
অ্যামেনেস্টি ইন্টার ন্যাশনালকে কেবলমাত্র একবার ২০ বছর আগে ২০০০ সালের ১৯শে ডিসেম্বর বিদেশী অনুদান  আইনের আওতায় আর্থিক অনুদান গ্রহণের অনুমোদন দেওয়া হয়েছিল। তার পর থেকে অ্যামেনেস্টি ইন্টার ন্যাশনাল একাধিকারবার আবেদন করলেও সরকার বিদেশী অনুদান  আইনে তা প্রত্যাখান করে দেয়। কারণ এই প্রতিষ্ঠানটি এই ধরণের অনুমোদন পাওয়ার যোগ্য নয়।
তবে, বিদেশী অনুদান  আইন  নিয়ম লঙ্ঘন করে ব্রিটেনের অ্যামেনেস্টি ভারতের নিবন্ধীত চারটি প্রতিষ্ঠানে প্রত্যক্ষ বিদেশী বিনিয়োগ হিসেবে প্রচুর পরিমাণে অর্থ পাঠায়। এফসিআরএ-র অধীনে কেন্দ্রীয় স্বরাষ্ট্রমন্ত্রকের অনুমোদন ছাড়াই ভারতের অ্যামেনেস্টিতে প্রচুর পরিমাণে বৈদেশিক অর্থ পাঠানো হয়েছিল। এই অর্থ পাঠানোর বিষয়টি পুরোপুরি আইন বিরোধী।
অ্যামেনেস্টির এই অবৈধ কার্যকলাপের কারণে পূর্ববর্তী সরকারও বিদেশ থেকে অ্যামেনেস্টির আর্থিক তহবিল পাওয়ার আবেদন প্রত্যাখান করে দিয়েছিল। সেই সময় ভারতে অ্যামেনেস্টির কার্যকলাপ একবার স্থগিত করেও দেওয়া হয়।
এর পরেও অ্যামেনেস্টি মানবিক স্বার্থের সঙ্গে যুক্ত বিভিন্ন কাজকর্মের বিষয়ে বিভ্রান্তমূলক বিবৃতি ও নানারকম অসত্য কথা বলে সাধারণ মানুষের মনসংযোগ ঘুরিয়ে দেওয়ার চক্রান্ত করে চলেছে। কিন্তু এগুলি সবটাই ভারতীয় আইনের পরিপন্থী। বিগত কয়েক বছর ধরে যে অনিয়ম ও অবৈধ কার্যকলাপ ঘটেছে তার ওপর একাধিক সংস্থা তদন্ত চালাচ্ছে। অ্যামেনেস্টি ভারতে অন্যান্য সংস্থার মতো মানবিক স্বার্থমূলক কাজ নিখরচায় চালিয়ে নিয়ে যেতে পারে। তবে, দেশে নিষ্পত্তিমূলক আইন অনুসারে বৈদেশিক আর্থিক অনুদানের সাহায্যে পরিচালিত কোনো সংস্থার বিষয়ে দেশীয় রাজনৈতিক বিতর্কে হস্তক্ষেপে অনুমতি দেওয়া হয় না। এই আইন সবার জন্য সমানভাবে প্রযোজ্য এবং এটি অ্যামেনেস্টি ইন্টার ন্যাশনালের ক্ষেত্রেও প্রযোজ্য।
ভারতে সমৃদ্ধশালী, মুক্ত সংবাদ মাধ্যমের সাহায্যে বহু ভিত্তিক গণতান্ত্রিক সংস্কৃতি, স্বাধীন বিচার ব্যবস্থা এবং প্রাণবন্ত অভ্যন্তরীণ বিতর্কের ঐতিহ্য রয়েছে। ভারতের জনগণ বর্তমান সরকারের ওপর অভূতপূর্ব আস্থা রেখেছে। স্থানীয় নিয়ম মেনে চলার ক্ষেত্রে অ্যামেনেস্টি ব্যর্থ হয়েছে, তাই তাদের ভারতের গণতান্ত্রিক ও বহু ভাষাভাষী মানুষের বিষয়ে কোনোরকম মন্তব্য করার অধিকার নেই।
CG/SS/SKD
(Visitor Counter : 235
স্বাস্থ্যওপরিবারকল্যাণমন্ত্রক
জাতীয় স্বাস্থ্য মিশন-এর অধীনে তহবিল বরাদ্দ এবং তার সাফল্য
নতুন দিল্লি, ১৭ ডিসেম্বর, ২০২১
ভারত সরকার জাতীয় স্বাস্থ্য মিশন- এর মাধ্যমে রাজ্য এবং কেন্দ্রশাসিত অঞ্চল গুলিকে তাদের স্বাস্থ্য পরিষেবা আরও উন্নত করতে আর্থিক ও প্রযুক্তিগত সহায়তা প্রদান করে। জাতীয় গ্রামীণ স্বাস্থ্য মিশন এবং জাতীয় নগর স্বাস্থ্য মিশন- এর অধীনে বিভিন্ন কর্মসূচিতে রাজ্য ও কেন্দ্রশাসিত অঞ্চল গুলিকে অর্থ মঞ্জুর করা হয়েছে।
ভারত সরকার জাতীয় স্বাস্থ্য মিশনকে আরও শক্তিশালী করার জন্য তহবিল বরাদ্দ অব্যাহত রেখেছে। এই মিশনের মাধ্যমে ২০২০-২১ অর্থবছরে বাজেটে বরাদ্দ ২৭,৯৮৯ কোটি টাকা থেকে বেড়ে ২০২১-২২ অর্থবছরের বাজেটে ৩১,১০০ কোটি টাকা করা হয়েছে। এর পাশাপাশি জাতীয় স্বাস্থ্য নীতি, ২০১৭ অনুযায়ী রাজ্যগুলির জন্য আরও অতিরিক্ত ৮ শতাংশ স্বাস্থ্য খাতে বরাদ্দ করা হয়।
দেশে " ইন্ডিয়া কোভিড-১৯ ইমারজেন্সিত রেসপন্স এন্ড হেলথ সিস্টেম প্রিপেয়ার্ডনেস প্যাকেজ-১"এর মাধ্যমে ১৫ হাজার কোটি টাকা অনুমোদন করা হয়েছে। পরবর্তীকালে প্যাকেজ-২-এর মাধ্যমে ২৩,১২৩ কোটি টাকা অনুমোদন করা হয়েছে। কোভিডের মোকাবিলায় এই অর্থ ব্যয় করা হচ্ছে। প্রতিটি রাজ্য ও কেন্দ্রশাসিত অঞ্চলে এই অতিমারি পরিস্থিতিতে সম্পদ সংগ্রহ বাবদ ৫০ শতাংশ অর্থ অনুমোদন করা হচ্ছে।
প্রধান মন্ত্রী আয়ুষ্মান ভারত স্বাস্থ্য পরিকাঠামো মিশনের মাধ্যমে মাননীয় প্রধানমন্ত্রী ৬৪,১৮০ কোটি টাকার একটি প্রকল্প গ্রহণ করা হয়েছে।
কোভিড জনিত পরিস্থিতিতে সরকারের পক্ষ থেকে বিভিন্ন নীতি, নির্দেশিকা রাজ্য ও কেন্দ্রশাসিত অঞ্চল গুলিতে নিয়মমাফিক পাঠানো হচ্ছে।
আজ লোকসভায় এক লিখিত প্রশ্নের উত্তরে স্বাস্থ্য ও পরিবারকল্যাণ মন্ত্রকের প্রতিমন্ত্রী ডক্টর ভারতী প্রবীণ পাওয়ার এই তথ্য জানিয়েছেন।
CG/ SB
(Visitor Counter : 122
সড়কপরিবহণওমহাসড়কমন্ত্রক
গ্রিনফিল্ড ও ব্রাউনফিল্ড প্রকল্প
নয়াদিল্লি, ৩১ মার্চ, ২০২২
বর্তমানে চালু সড়কগুলির সম্প্রসারণ / মানোন্নয়নের কাজকে ব্রাউনফিল্ড হিসেবে এবং নতুন সড়ক নির্মাণের কাজকে গ্রিনফিল্ড প্রকল্প হিসেবে শ্রেণীবিন্যাস করা হয়। গ্রিনফিল্ড প্রকল্প সাধারণত নতুন এলাকায় গড়ে তোলা হয়, যেখানে সড়ক প্রকল্প নির্মাণের জন্য জমি অধিগ্রহণের খরচ তুলনামূলক কম এবং যে সমস্ত এলাকা স্বল্প উন্নত। নতুন এলাকায় গ্রিনফিল্ড প্রকল্পের নির্মাণ ওই এলাকার উন্নয়নের পাশাপাশি বিভিন্ন ক্ষেত্রে সুযোগ-সুবিধা গড়ে তোলে।
লোকসভায় আজ এক লিখিত জবাবে একথা জানান সড়ক পরিবহণ ও মহাসড়ক মন্ত্রী শ্রী নীতিন গড়করি। তিনি আরও জানান, পূর্বাঞ্চল এক্সপ্রেসওয়ে থেকে পাটনা পর্যন্ত গ্রিনফিল্ড যোগাযোগ ব্যবস্থা গড়ে তোলার জন্য ইতিমধ্যেই বিস্তারিত প্রকল্প প্রতিবেদন তৈরির কাজ শুরু হয়েছে।
CG/BD/DM/
(Visitor Counter : 79
প্রধানমন্ত্রীরদপ্তর
লতা মঙ্গেশকরজির সঙ্গে কয়েকটি মুহূর্তের স্মৃতি ভাগ করে নিয়েছেন প্রধানমন্ত্রী
নয়াদিল্লি, ২৮ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী লতা মঙ্গেশকরজির সঙ্গে কয়েকটি মুহূর্তের স্মৃতি এবং ব্যক্তিগত আলাপচারিতা সকলের সঙ্গে ভাগ করে নিয়েছেন।
মোদী আর্কাইভের একটি ট্যুইটকে উদ্ধৃত করে প্রধানমন্ত্রী এক ট্যুইট বার্তায় বলেছেন –
“সুন্দর কিছু ঘটনা। স্মৃতির সরণী বেয়ে কয়েকটি মুহূর্ত ...”
(PG/CB/DM
প্রধানমন্ত্রীরদপ্তর
প্রধানমন্ত্রী শ্রী মোদীর সঙ্গে শ্রীলঙ্কার রাষ্ট্রপতি মৈত্রিপালা সিরিসেনার বার্তালাপ
নয়াদিল্লি, ১৭ অক্টোবর, ২০১৮
শ্রীলঙ্কার রাষ্ট্রপতি শ্রী মৈত্রিপালা সিরিসেনা আজ  প্রধানমন্ত্রী শ্রী নরেন্দ্র মোদীর সঙ্গে টেলিফোনে কথা বলেন। সংবাদমাধ্যমের একাংশে তাঁকে এবং শ্রীলঙ্কার প্রাক্তন প্রতিরক্ষা সচিবকে ভারতের হত্যার ছক রয়েছে বলে যে খবর প্রকাশিত হয়েছে, তা তিনি খারিজ করে দেন। তিনি বলেন, এই ধরণের খবর সম্পূর্ণ ভিত্তিহীন এবং দু’দেশের মধ্যে মৈত্রীর সম্পর্ক বিঘ্নিত ও ভুল বোঝাবুঝির সৃষ্টি করাই এর উদ্দেশ্য।
শ্রীলঙ্কার রাষ্ট্রপতি জানান, সে দেশের প্রধানমন্ত্রী ব্যক্তিগতভাবে জরুরি ভিত্তিতে এ ব্যাপারে পদক্ষেপ গ্রহণ করেছেন এবং শ্রীলঙ্কা সরকার জনসমক্ষে এই ধরণের তথ্য খারিজ করে দিয়েছে। এ ব্যাপারে শ্রীলঙ্কায় ভারতীয় হাইকমিশনারের সঙ্গেও তাঁর কথা হয়েছে বলে সিরিসেনা জানান।
শ্রীলঙ্কার রাষ্ট্রপতি আরও বলেন, প্রধানমন্ত্রী শ্রী নরেন্দ্র মোদীকে তিনি ব্যক্তিগত বন্ধুর মতোই শ্রীলঙ্কার প্রকৃত বন্ধু হিসেবে মনে করেন। ভারত ও শ্রীলঙ্কার মধ্যে পারস্পরিক সুবিধাজনক সম্পর্কের উল্লেখ করে তিনি বলেন, ভবিষ্যতে এই সম্পর্ক আরও জোরদার করতে প্রধানমন্ত্রী মোদীর সঙ্গে তিনি হাত মিলিয়ে কাজ করবেন।
শ্রীলঙ্কা সরকার জরুরি ভিত্তিতে এই ধরণের পরিস্থিতি মোকাবিলার উদ্যোগ নেওয়ায় এবং জনসমক্ষে এই ধরণের ভুল প্রচারের বিষয়টি খারিজ করে দেওয়ায় প্রধানমন্ত্রী মোদী তাঁর প্রশংসা করেন। ‘প্রতিবেশীই প্রথম’ – ভারতের এই নীতির উল্লেখ করে শ্রীলঙ্কার রাষ্ট্রপতি সিরিসেনা বলেন, ভারতের সঙ্গে ভবিষ্যতেও সার্বিক সহযোগিতার সম্পর্ক অব্যাহত রাখায় তিনি বিশেষভাবে উদ্যোগ নেবেন।
CG/SSS/DM/…
(Visitor Counter : 96
কৃষিমন্ত্রক
ন্যূনতম সহায়ক মূল্য বৃদ্ধির সিদ্ধান্ত সরকারের
নয়াদিল্লি, ১২ ডিসেম্বর, ২০১৮
সরকার কৃষি মূল্য কমিশনের সুপারিশ অনুসারে আখ চাষিদের জন্য এবং ২২টি শস্যের ন্যূনতম সহায়ক মূল্য বাড়িয়েছে। বিভিন্ন রাজ্য সরকারগুলির সুপারিশ ও কেন্দ্রীয় বিভাগের পর্যবেক্ষণের ওপর ভিত্তি করেই এই সিদ্ধান্ত নেওয়া হয়। ২০১৮-১৯ সালের কেন্দ্রীয় বাজেটে সব শস্যগুলির দামের প্রায় দেড় শতাংশ ন্যূনতম সহায়ক মূল্য বাড়ানোর প্রস্তাব রাখা হয়। সরকারের এই সিদ্ধান্ত ছিল ঐতিহাসিক এবং কৃষকদের উৎপাদনের হার প্রায় ৫০ শতাংশ বাড়ানোর যে প্রতিশ্রুতি সরকার দিয়েছিল, তা পূরণ করার লক্ষ্যেই এই সিদ্ধান্ত।
সরকার কৃষকদের উন্নয়নে দায়বদ্ধ এবং উৎপাদন হার বাড়ানোর জন্য নানা উল্লেখযোগ্য পদক্ষেপ নিয়েছে। ন্যূনতম সহায়ক মূল্য বৃদ্ধির এই নীতি গত চার বছরে সরকার গৃহীত কৃষকদের পরিস্থিতি পুনর্গঠনের ক্ষেত্রে এক যুগান্তকারী পদক্ষেপ। সরকার, ২০২২ সালের মধ্যে কৃষকদের আয় দ্বিগুণ করার সিদ্ধান্ত নিয়েছে।
এই ন্যূনতম সহায়ক মূল্য বৃদ্ধির সিদ্ধান্ত কার্যকর করার সময় সারা দেশের সামগ্রিক উৎপাদন ব্যয়ের বিষয়ে বিশেষ নজর দেওয়া হয়। এই ব্যয়ের মধ্যে শ্রমিক মজুরি, ষাঁড় শ্রমিকের মজুরি, জমি লিজে বা ভাড়ায় দেওয়ার খরচ এবং বীজ, সার, সেচের জন্য যে অর্থ ব্যয় করা হয়েছে সেদিকেও নজর দেওয়া হয়। তাছাড়া, ডিজেল বা বিদ্যুৎচালিত পাম্পের খরচ এবং এ ধরণের ছোটখাটো অন্যান্য খরচের বিষয়েও সরকার নজর দেয়। ২০১৮-১৯ সালে সরকারের স্থির করা ন্যূনতম সহায়ক মূল্যের প্রেক্ষিতে মোট শস্য উৎপাদন থেকে প্রায় ৫০ শতাংশ লাভ হয়েছে।
কৃষি প্রতিমন্ত্রী শ্রী গজেন্দ্র সিং শেখাওয়াত আজ সংসদে এই তথ্য জানান।
SSS/PM/DM
(Visitor Counter : 129
সারওরসায়নমন্ত্রক
ন্যাশনাল ফার্মাসিউটিক্যাল প্রাইসিং অথরিটি  আগামী ২৯ অক্টোবর “সহজলভ্য এবং উদ্ভাবন : সকলের জন্য গুণমান সম্পন্ন ওষুধ সুনিশ্চিত করা” শীর্ষক বিষয়ে একটি ওয়েবিনারের আয়োজন করেছে
নতুন দিল্লি, ২৮ অক্টোবর, ২০২১
দেশের স্বাধীনতার ৭৫ বছর উপলক্ষে আজাদি কি অমৃত মহোৎসবের অঙ্গ হিসেবে ফার্মাসিউটিক্যালস দপ্তরের আওতাধীন ন্যাশনাল ফার্মাসিউটিক্যাল প্রাইসিং অথরিটি  আগামী ২৯ অক্টোবর বেলা ৩টে থেকে বিকেল ৫টা পর্যন্ত ভিডিও কনফারেন্সের মাধ্যমে “সহজলভ্য এবং উদ্ভাবন : সকলের জন্য গুণমান সম্পন্ন ওষুধ সুনিশ্চিত করা” শীর্ষক বিষয়ের ওপর একটি ওয়েবিনারের আয়োজন করেছে।
দেশের প্রধান বৈজ্ঞানিক উপদেষ্টা অধ্যাপক কে বিজয় রাঘবন এই ওয়েবিনারের পৌরোহিত্য করবেন এবং বক্তব্য রাখবেন। পাশাপাশি ফার্মাসিউটিক্যালস দপ্তরের সচিব শ্রীমতী এস অপর্ণা এই ওয়েবিনারে বক্তব্য পেশ করবেন। ফার্মাসিউটিক্যাল এবং চিকিৎসা সরঞ্জাম শিল্পের সঙ্গে যুক্ত সংস্থা, শিক্ষাবিদ এবং স্বাস্থ্য ক্ষেত্রের সঙ্গে যুক্ত একাধিক ব্যক্তিত্বও এই ওয়েবিনারে অংশ নেবেন।
ওয়েবিনারে ধানবাদ আইআইটি-র অধ্যাপক জাভেদ ইকবাল, অস্ট্রেলিয়ার লা ট্রোব বিশ্ববিদ্যালয়ের প্রতিষ্ঠাতা চেয়ারম্যান, হায়দ্রাবাদের রেনোভিজ ল্যাবের আধিকারিক সহ একাধিক ব্যক্তিত্ব বক্তব্য রাখবেন। জাইডাস ক্যাডিলার চেয়ারম্যান, সিএসআইআর-ইন্ডিয়ান ইনস্টিটিউট অফ কেমেক্যাল টেকনোলজির অধিকর্তা, বিশ্ব স্বাস্থ্য সংস্থার আওতাধীন দক্ষিণ পূর্ব এশিয়ার আঞ্চলিক কার্যালয়ের আধিকারিক, ইনভেস্ট ইন্ডিয়ার মুখ্য কার্যনির্বাহী আধিকারিক সহ একাধিক বিশেষজ্ঞ এই ওয়েবিনারে উপস্থিত থাকবেন। বিশেষজ্ঞরা স্বাস্থ্য পরিষেবাকে আরও সহজলভ্য এবং সাশ্রয়ী করে তোলার বিষয়ে মতামত জানাবেন।
CG/SS/SKD/
(Visitor Counter : 117
প্রধানমন্ত্রীরদপ্তর
জাদুই পিতারার মধ্য দিয়ে শিশু মনে আরও উৎসাহ, উদ্দীপনা সঞ্চারিত হবে : প্রধানমন্ত্রী
নয়াদিল্লি, ২১ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী জাদুই পিতারা সূচনার প্রশংসা করেছেন। শৈশবে খেলতে খেলতে শিক্ষাদানের উদ্যোগ এই জাদুই পিতারা।
কেন্দ্রীয় শিক্ষামন্ত্রী শ্রী ধর্মেন্দ্র প্রধানের এক ট্যুইট বার্তার জবাবে প্রধানমন্ত্রী বলেছেন;
“খেলতে খেলতে লেখাপড়া করার মধ্যে অদ্ভুত এক আনন্দ আছে। জাদুই পিতারার মধ্য দিয়ে শিশু মনে আরও উৎসাহ, উদ্দীপনা সঞ্চারিত হবে।”
PG/CB/NS
(
উপ-রাষ্ট্রপতিরসচিবালয়
ইস্টারের প্রাক্কালে দেশবাসীকে শুভেচ্ছা উপরাষ্ট্রপতির
নতুন দিল্লি, ১১ এপ্রিল ,২০২০
উপরাষ্ট্রপতি শ্রী এম ভেঙ্কাইয়া নাইডু ইস্টারের প্রাক্কালে দেশবাসীকে শুভেচ্ছা জানিয়েছেন। এক বার্তায় উপ রাষ্ট্রপতি বলেছেন, পুনরুজ্জীবনের গল্পটি আমাদের স্মরণ করিয়ে দেয় যে আলো সবসময় অন্ধকারকে জয় করে। তিনি আশা প্রকাশ করেছেন যে ,ভারত ও বিশ্ব কোভিড -১৯ এর বিরুদ্ধে লড়াইয়ে জয়ী হবে।
উপ রাষ্ট্রপতির বার্তা-
"আমি ইস্টার এর শুভ অনুষ্ঠানে দেশবাসীকে আমার আন্তরিক শুভেচ্ছা এবং অভিনন্দন জানাচ্ছি।
ইস্টার হল যীশু খ্রিস্টের ক্রুশবিদ্ধ হওয়ার তৃতীয় দিনে পুনরুজ্জীবিত হওয়ার ঘটনা।
এটি আশা এবং বিশ্বাসের পুনরুজ্জীবনের একটি গল্প, যা স্মরণ করিয়ে দেয় যে আলো সবসময় অন্ধকারকে জয় করে,এর অন্তর্নিহিত অর্থ হল অনৈতিকতার বিরুদ্ধে জয়।
বিশ্ব যখন করোনাভাইরাস সংক্রমণ প্রসাররোধের চূড়ান্ত সমস্যা কাটিয়ে উঠার জন্য প্রচেষ্টা চালাচ্ছে, তখন ইস্টারের চেতনা আমাদের জীবনে সাহস এবং আশার সঞ্চার করবে।
আমরা যেন প্রিয়জনদের সাথে বাড়িতে ইস্টার উদযাপন করি, আসুন আমরা প্রার্থনা করি যে, আমাদের দেশ এবং বিশ্ব কোভিড -১৯-এর বিরুদ্ধে এই লড়াইয়ে যেন জয়ী হয়।
আসুন আমরা সমস্ত লোকের প্রতি, বিশেষত স্বাস্থ্য পরিষেবায় কর্মীদের কৃতজ্ঞতা জনাই, যারা এই সংকটে আমাদের জন্য অক্লান্ত পরিশ্রম করছে।
আশা করি এই ইস্টার আমাদের আরও দয়ালু, সহানুভূতিশীল ,দৃঢ়চেতা এবং প্রাণবন্ত করে তুলবে, আমাদের জীবনে শান্তি ও সম্প্রীতি বহন করে নিয়ে আসবে"।
(CG/SS
স্বাস্থ্যওপরিবারকল্যাণমন্ত্রক
যক্ষ্মা নির্মূল করতে দেশজুড়ে সচেতনতা প্রচারাভিযানে ৭৫টি ট্রাকের যাত্রা সূচনা ডা. মনসুখ মাণ্ডব্যর
নয়াদিল্লি, ১৬ মার্চ, ২০২৩
যক্ষ্মা নির্মূল করার কাজে জন-ভাগীদারির ভাবধারায় উদ্বুদ্ধ এবং সঙ্ঘবদ্ধ সমগ্র দেশ। লক্ষ্যসীমা ২০৩০-এর পাঁচ বছর আগেই দেশ থেকে যক্ষ্মা নির্মূল করতে প্রধানমন্ত্রী শ্রী নরেন্দ্র মোদীজির ডাক দেশবাসীকে অনুপ্রেরণা যুগিয়েছে। পুষ্টি সহায়তা এবং অন্যান্য নানা সাহায্য নিয়ে ১০ লক্ষেরও বেশি যক্ষ্মা রোগীর সাহায্যে ৭১ হাজারেরও বেশি ‘নিক্ষয় মিত্র’ এগিয়ে এসেছেন। যক্ষ্মা নির্মূল করতে কেন্দ্রীয় সরকারের ‘নিক্ষয় যোজনা’ সমস্ত স্তরের কর্পোরেট অংশীদার, স্বেচ্ছাসেবী সংগঠন, জনপ্রতিনিধি এবং ব্যক্তিবিশেষের যোগদানের মধ্য দিয়ে গড়ে উঠেছে। নতুন দিল্লিতে যক্ষ্মার বিরুদ্ধে সহযোগিতামূলক শিখর সম্মেলনে ভাষণ দিতে গিয়ে কেন্দ্রীয় স্বাস্থ্য ও পরিবারকল্যাণ মন্ত্রী ডা. মনসুখ মাণ্ডব্য একথা জানান। তিনি এই জনসচেতনতা প্রসার অভিযানে ৭৫টি ট্রাকের যাত্রা সূচনা করেন। এগুলি অ্যাপোলো টায়ার ফাউন্ডেশন প্রদত্ত। তারাও এই ‘নিক্ষয় যোজনা’কে সর্বতো সাহায্য করছে। যক্ষ্মামুক্ত ভারত গড়ে তোলার জনসচেতনতা প্রচার করতে দেশজুড়ে এই ট্রাকগুলি সফর করবে।
অনুষ্ঠানে যক্ষ্মা রোগীদের কেন্দ্রীয় স্বাস্থ্যমন্ত্রী নিউট্রিশন বাস্কেট বিতরণ করেন।
কেন্দ্রীয় মন্ত্রী ব্যাখ্যা করে বলেন, সামাজিক এবং জাতীয় দায়বদ্ধতার অঙ্গীকারস্বরূপ ভারতের নিজস্ব স্বাস্থ্য সেবা মডেল রয়েছে। সমস্ত অংশীদারদের সহযোগিতায় গড়ে ওঠা জাতীয় যক্ষ্মা নির্মূলকরণ কর্মসূচি এক বহুস্তরীয় ব্যবস্থা। তিনি বলেন, যৌথ প্রয়াসের মধ্য দিয়ে ২০২৫ সালের মধ্যে আমরা যক্ষ্মামুক্ত ভারত গড়ে তোলার লক্ষ্য অর্জন করতে পারি। জন-ভাগীদারির ভাবধারায় উদ্বুদ্ধ হয়ে আমি সকলকে এই লক্ষ্য পূরণের অঙ্গীকার নিয়ে এগিয়ে আসার আহ্বান জানান। ডা. মাণ্ডব্য বলেন, ‘নিক্ষয় মিত্র’ যক্ষ্মা রোগীদের আর্থিক এবং পুষ্টি সাহায্যই প্রদান করে না, ‘নিক্ষয় মিত্র পোর্টাল’-এর মাধ্যমে তাঁদের সার্বিক কল্যাণে ব্যক্তিগত সংযোগও গড়ে তোলে।
ডা. মাণ্ডব্য জানান যে অ্যাপোলো টায়ার ফাউন্ডেশনের দেওয়া যক্ষ্মা নির্মূল প্রচারাভিযানে যোগ দেওয়া এই ট্রাকগুলি পাঁচটি জায়গা - দিল্লি, গুজরাটের মুন্দ্রা বন্দর, হায়দরাবাদ, জলন্ধর ও আগরতলা থেকে যক্ষ্মা নির্মূল করার বার্তা বহন করছে এবং এগুলি ট্রাককর্মীদের মধ্যে যক্ষ্মা নির্মূল করার প্রয়াসে সহায়ক হবে।
স্বাস্থ্য মন্ত্রকের অতিরিক্ত সচিব এবং জাতীয় স্বাস্থ্য মিশনের ম্যানেজিং ডিরেক্টর শ্রীমতী রোলি সিং বিভিন্ন কর্পোরেট সংস্থা ও অন্য সহকারী সংস্থাগুলিকে যক্ষ্মামুক্ত ভারত গড়ে তোলার অভিযানে অংশ নেওয়ার জন্য ধন্যবাদ জানান।
যক্ষ্মা এবং ফুসফুস সংক্রান্ত রোগের আন্তর্জাতিক সংস্থার দক্ষিণ-পূর্ব এশিয়ার আঞ্চলিক অধিকর্তা ডা. কুলদীপ সিং সচদেব, অ্যাপোলো টায়ার্স লিমিটেডের অর্থ সংক্রান্ত মুখ্য আধিকারিক শ্রী গৌরব কুমার, ঐ সংস্থারই শ্রীমতী রিনিকা গ্রোভার অন্যদের মধ্যে অনুষ্ঠানে উপস্থিত ছিলেন।
এই অনুষ্ঠান প্রত্যক্ষ করা যাবে - https://youtube.com/live/SySolzPQFWI?feature=share - এই লিঙ্কে।
PG/AB/DM
(Visitor Counter : 61
শিল্পওবাণিজ্যমন্ত্রক
ডিপিআইআইটি-র ইনভেস্ট ইন্ডিয়ার উদ্যোগে এক জেলা এক পণ্য ব্যবস্থায় রপ্তানী কেন্দ্র গড়ে তোলার প্রসঙ্গে কলকাতায় সচেতনতা কর্মসূচী
কলকাতা, ১০ ফেব্রুয়ারি, ২০২৩
কেন্দ্রীয় শিল্প ও বাণিজ্য মন্ত্রকের শিল্পোৎসাহ ও অভ্যন্তরীণ বাণিজ্য দপ্তরের ইনভেস্ট ইন্ডিয়া উদ্যোগের আওতায় কলকাতায় এক জেলা এক পণ্য কর্মসূচীতে জেলাগুলিকে রপ্তানী কেন্দ্র হিসেবে গড়ে তোলার বিষয়ে একটি সচেতনতামূলক অভিযানের সূচনা করা হয়। এই অভিযানের অন্যতম অংশীদার পশ্চিমবঙ্গ সরকারের অণু, ক্ষুদ্র ও মাঝারি শিল্পোদ্যোগ দপ্তর এবং বস্ত্র মন্ত্রক।
কলকাতার প্রেস ইনফরমেশন ব্যুরোর সহযোগিতায় প্রেস ক্লাবে আয়োজিত এক অনুষ্ঠানে এক জেলা এক পণ্য কর্মসূচীতে জেলাগুলিকে রপ্তানী কেন্দ্র হিসেবে গড়ে তোলার সঙ্গে যারা যুক্ত থাকবেন, এ ধরণের হস্তশিল্পী, তন্তুবায়, বিভিন্ন ধরণের পণ্য সামগ্রীর উৎপাদক এবং সুবিধাভোগীরা উপস্থিত ছিলেন। অনুষ্ঠানে তাঁরা তাঁদের পণ্যের বিষয়ে বিভিন্ন তথ্য তুলে ধরেন এবং সরকারের পক্ষ থেকে কী ধরনের সাহায্য পাওয়া যাবে তা নিয়ে আলোচনা করেন।
এই কর্মসূচির বাস্তবায়নে সহায়ক সংস্থা সম্পর্ক-এর পক্ষে প্রেরণা প্রেয়াসি জানান পশ্চিমবঙ্গের বিভিন্ন জেলার হস্তশিল্পীদের তাঁরা নানাভাবে সাহায্য করে থাকেন, ভারতের জন্য একটি শক্তিশালী ব্র্যান্ড গড়ে তোলায় যার মূল উদ্দেশ্য। সংস্থার সক্রিয় সদস্য শ্রী হার্দিক সিং জানান, এই কর্মসূচীর আওতায় সংশ্লিষ্ট সকলকে দক্ষতা বিকাশ, দেশের বিভিন্ন বাজারের সঙ্গে যোগাযোগ করিয়ে দেওয়া, আন্তর্জাতিক স্তরে যোগাযোগ বৃদ্ধি এবং রাজ্যের পণ্য সামগ্রীর বিষয়ে সচেতন করে তুলতে প্রয়োজনীয় পরামর্শ দেওয়া হয়। পশ্চিমবঙ্গের বৈচিত্রপূর্ণ হস্তশিল্পের উল্লেখ করে তিনি জানান ডাভোস-এ বিশ্ব অর্থনৈতিক ফোরামে চট, ডোকরা এবং জামদানির কাজ প্রদর্শিত হয়েছে। দলের সদস্যরা ডাক বিভাগের সঙ্গে যৌথভাবে রপ্তানী সংক্রান্ত একটি কর্মশালার আয়োজন করেন। ডাকঘর নিরয়াত কেন্দ্র পোর্টালের সাহায্যে কী ধরনের সুবিধা শিল্পী ও কারিগররা পাবেন তা নিয়ে কর্মশালার আলোচনা করা হয়।
কেন্দ্রীয় সরকারের এই কর্মসূচীর মূল উদ্দেশ্য অণু, ক্ষুদ্র ও মাঝারি শিল্পোৎদ্যোগী সংস্থাগুলির বিকাশ ঘটানো এবং দেশে উৎপাদিত বিভিন্ন পণ্য সামগ্রীর মানোন্নয়নে সহায়তা করা। দেশের বিভিন্ন স্থানে এই কর্মসূচী পালনের মধ্যে দিয়ে স্থানীয় স্তরে উৎপাদিত পণ্য সামগ্রীর পরিচিতি ঘটানো হচ্ছে।
বিশ্ব বাংলার শ্রীমতী সায়নী কুণ্ডু জানান, পণ্যের মানোন্নয়ন এবং নতুন ধরনের পণ্য উৎপাদনের জন্য অণু, ক্ষুদ্র ও মাঝারি শিল্পোদ্যোগ দপ্তর ও বস্ত্র মন্ত্রক হস্তশিল্পী এবং তন্তুবায়দের নানাভাবে সহায়তা করে থাকে। তাদের দক্ষতা বিকাশের মাধ্যমে আর্থিক অবস্থার উন্নতি ঘটানো সম্ভব। অনুষ্ঠানে নদীয়া, পুরুলিয়া, বিষ্ণুপুর, মুর্শিদাবাদ, দার্জিলিং এবং সুন্দরবন অঞ্চলের হস্তশিল্পী ও কারিগররা তাঁদের উৎপাদিত পণ্য সামগ্রী প্রদর্শন করেন। তাঁরা তাঁদের সাফল্যের কাহিনী তুলে ধরার পাশাপাশি উৎপাদিত পণ্যের বাজারজাত করার ক্ষেত্রে রাজ্য সরকারের ভূমিকা নিয়ে আলোচনা করেন।
PG/CB/NS
(Visitor Counter : 55
শ্রমওকর্মসংস্থানমন্ত্রক
কর্মসংস্থানের সুযোগ সৃষ্টি
নতুন দিল্লী ১৬ই সেপ্টেম্বর ২০২০
বিশ্বজুড়ে করোনা সংক্রমণ বা কোভিড-19 অতিমারী এবং এই কারনে লকডাউন ভারত সহ গোটা বিশ্বের অর্থনৈতিক ব্যবস্থাকে আঘাত করেছে। কোভিড-19 এর ফলে বড়ো সংখ্যক পরিযায়ী শ্রমিক বাধ্য হয়ে তাদের নিজের নিজের রাজ্যে ফিরে গেছে। কোভিড-19 এর জন্য উদ্ভুত পরিস্থিতি মোকাবিলায় কেন্দ্র সরকার একাধিক পদক্ষেপ গ্রহন করেছে। সরকারের পক্ষ থেকে ২০ লক্ষ কোটি টাকার অর্থনৈতিক প্যাকেজ ঘোষণা করা হয়েছে।অর্থনীতি,পরিকাঠামো,ব্যবস্থাপনা, চাহিদা এবং দিকনির্দেশক জনসংখ্যাতত্ত্ব কে সামনে রেখে দেশের যুবকদের কর্মসংস্থানের লক্ষ্যে আত্মনির্ভর ভারতের সূচনা হয়।
কোভিড-19 অতিমারীর প্রভাব প্রশমিত করতে কেন্দ্র সরকার গরিব মানুষদের জন্য প্রধানমন্ত্রী গরিব কল্যাণ যোজনার সূচনা করেছে। দরিদ্র থেকে দরিদ্রতম মানুষরা এই কঠিন সময়ে,অত্যাবশ্যক পণ্য ক্রয়ের জন্য যাতে অসুবিধায় না পড়েন সে লক্ষ্যে তাদের হাতে খাদ্য এবং অর্থ তুলে দিতেই এই যোজনার সূচনা করা হয়।
প্রধানমন্ত্রী গরিব কল্যাণ যোজনার অধীনে ভারত সরকার ,কর্মচারি ভবিষ্যত নিধির  নিয়োগকারির ১২% এবং কর্মচারির ১২%,মোট ২৪% মজুরি একত্রে,মার্চ ২০২০ থেকে অগাস্ট ২০২০ পর্যন্ত দিয়ে দিয়েছে। এই সুযোগ পেয়েছে সেই সমস্ত সংস্থা যাদের ১০০ জন কর্মচারি রয়েছে এবং ৯০% কর্মচারি বা শ্রমিকদের মাসিক মজুরি ১৫ হাজার টাকার কম।
ই পি এফ ওর অধীনে থাকা সংস্থাগুলির কর্মচারী এবং নিয়োগকর্তার উভয়েই বাধ্যতামূলক ভবিষ্যত নিধীর টাকা জমা দেয়,মজুরির ১২% থেকে কমিয়ে তিন মাসের জন্য ১০% করা হয়েছে।
মহাত্মা গান্ধী জাতীয় গ্রামীন কর্মসংস্থান নিশ্চয়তা প্রকল্পে অধিক কর্মী নিয়োগের লক্ষ্যে সরকার একাধিক পদক্ষেপ নিয়েছে।
প্রধানমন্ত্রী মুদ্রা যোজনার মাধ্যমে স্বনিযুক্তির ব্যবস্থা করা হয়েছে। পি এম এম ওয়াইয়ের অধিনে অতিক্ষুদ্র উদ্যোগিদের ব্যক্তিগত ভাবে সহায়ক ১০ লক্ষ টাকার ঋণ দেওয়ার ব্যবস্থা করা হয়েছে যাতে তারা তাদের ব্যবসা নতুন করে শুরু করতে পারে।
পথে যারা ব্যবসা করে,এরকম প্রায় ৫০ লক্ষ ব্যবসায়ীদের ব্যবসা শুরুর জন্য প্রধানমন্ত্রী এসভিএনিধীর মাধ্যমে সহায়ক মূলধন হিসাবে এক বছরের জন্য ১০ হাজার টাকা ঋণ দেওয়ার ব্যবস্থা করা হয়েছে।
শ্রম ও কর্মসংস্থান মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ কুমার গাঙ্গয়ার আজ রাজ্যসভায় এক লিখিত প্রশ্নের উত্তরে এই তথ্য জানান।
(CG/PPM
প্রধানমন্ত্রীরদপ্তর
প্রধানমন্ত্রী আগামী ২৬শে সেপ্টেম্বর তাঁর মন কি বাত অনুষ্ঠানের জন্য নাগরিকদের নিজস্ব চিন্তাভাবনা ভাগ করে নেওয়ার আহ্বান জানিয়েছেন
নয়াদিল্লি, ১৬ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী আগামী ২৬শে সেপ্টেম্বর রবিবার তাঁর ৮১তম মন কি বাত – এ নাগরিকদের নিজস্ব ভাবনা তাঁর সঙ্গে ভাগ করে নেওয়ার আহ্বান জানিয়েছেন। নম অ্যাপ, MyGov – এ উৎসাহী নাগরিকরা তাঁদের ভাবনাচিন্তা ভাগ করে নিতে পারেন। এছাড়াও, 1800-11-7800’তে ফোন করে যে কেউ নিজের মেসেজ রেকর্ড করে পাঠাতে পারেন।
এক ট্যুইট বার্তায় প্রধানমন্ত্রী বলেছেন, “এ মাসের #MannKiBaat অনুষ্ঠানের জন্য অনেকগুলি আকর্ষণীয় তথ্য পেয়েছি, যা ২৬ তারিখের অনুষ্ঠানে জানাবো। নম অ্যাপ, MyGov – এ আপনার ভাবনা জানান অথবা আপনার মতামত 1800-11-7800’তে রেকর্ড করুন”।
CG/CB/SB
(